<classify> Chanzo cha picha, GETTY IMAGESFulham ni miongoni mwa vilabu vya Ligi Kuu ya Uingereza ambavyo vimepewa fursa ya kumsajili mshambuliaji wa zamani wa Liverpool, Roberto Firmino, 32, ambaye anataka kuondoka Al-Ahli ya Saudi Arabia . TalksportArsenal wamewasiliana na kiungo wa Everton na Ubelgiji, Amadou Onana, 22. TeamtalkThe Gunners pia wanajiandaa kumsajili mlinzi wa Uholanzi, Jorrel Hato mwenye umri wa miaka 17 kutoka Ajax . TelegraphBorussia Dortmund itahitajika kutoa pauni milioni 25 ili kumnunua Muingereza, Jadon Sancho, 23, kutoka Manchester United. Football InsiderAtalanta inahitaji pauni milioni 51.7 kwa beki wao raia wa Italia, Giorgio Scalvini, 20, ambaye anahusishwa kwenda Manchester United. MetroKiungo wa kati wa Chelsea na England, Conor Gallagher, 23, anataka kusalia Stamford Bridge licha ya kuhusishwa na mpango wa kuondoka. MirrorChanzo cha picha, GETTY IMAGESMlinzi wa Chelsea raia wa Brazil, Thiago Silva, 39, atapewa nafasi ya kurejea katika klabu yake ya zamani ya Fluminense wakati wa majira ya joto. MirrorCrystal Palace wanashughulikia mpango wa kumnunua beki wa Peterborough, Ronnie Edwards, 20. Evening StandardBournemouth wanatazamiwa kuwasilisha ombi la kumnunua kiungo wa Ecuador, Oscar Zambrano, 19, kutoka Quito . Fabrizio RomanoBeki wa pembeni wa Bayer Leverkusen, Mholanzi, Jeremie Frimpong, 23, anahusishwa na uhamisho, lakini klabu hiyo ya Ujerumani haina nia ya kumuuza. Fabrizio RomanoMiddlesbrough wanakaribia kumsajili mchezaji wa kimataifa wa Jamhuri ya Ireland, Finn Azaz, 23, kwa pauni milioni 2 kutoka Aston Villa baada ya kiungo huyo kucheza kwa mkopo Plymouth Argyle. Sky SportsVilla wanatarajiwa kuanza mazungumzo na winga wa Jamaica, Leon Bailey, 26, ambaye anaweza kuwa mmoja wa wachezaji wanaolipwa pesa nyingi zaidi katika klabu hiyo. MailParis St-Germain wako mstari wa mbele kutaka kumsajili kipa wa England na Manchester United, Mary Earps, 30. Evening StandardBayern Munich wanamfuatilia beki wa AC Milan, Muingereza Fikayo Tomori, 26. Sky GermanyImetafsiriwa na Rashid Abdallah na kuhaririwa na Esther Namuhisa  <topic>: MICHEZO 